section_heading: Dalmatinka, Trava zelena, Moja stvar i Djevojka sa sela (1993. – 1999.)
paragraph_text: Godine 1996. objavljuje svoj peti album Moja stvar<ref>diskografija.com: Moja stvar 1996, preuzeto 4. studenoga 2013. u izdanje diskografske kuće Croatia Records, gdje Severina uz naslovnu pjesmu potpisuje i tekstove na još nekoliko pjesama. Međutim, album je naišao na oštre kritike od struke i publike zbog prenaglašenog rock zvuka. Osim naslovne pjesme s albuma se izdvojila i pjesma „Od rođendana do rođendana“ koju je za nju napisao Saša Lošić. Mnogo uspješniji bio je sljedeći, šesti album Djevojka sa sela s kojega se, osim naslovne, izdvajaju pjesme „Prijateljice“, „Sija sunce, trava miriše“. „Rastajem se od života“ i druge. Iste godine pjesma "Djevojka sa sela" postaje himna hrvatske nogometne reprezentacije, a potkraj godine dolazi do razlaza sa Zrinkom Tutićem i njegovom producentskom kućom „Tutico“.